ຮົງກົງ ຮຽກຮ້ອງໃຫ້ ຍຸດຕິການປະທ້ວງ ເພື່ອປະຊາທິປະໄຕ
ຫົວໜ້າ​ບໍລິຫານ​ຮົງ​ກົງ​ ໄດ້ອອກ​ມາຮຽກຮ້ອງ​ ໃຫ້ຍຸດ​ຕິການ​ປະ​ທ້ວງ​ ເພື່ອ​ປະຊາທິປະ​ໄຕ​ ໂດຍ​ທັນທີ ​ໃນຂະນະ​ທີ່​ພວກເຄື່ອນໄຫວ ​ຂົ່ມຂູ່ທີ່​ຈະ​ຂະຫຍາຍ ​ການ​ປະ​ທ້ວງອອກ​ໄປ.
ຫົວໜ້າບໍລິຫານຮົງກົງໄດ້ອອກມາ ຮຽກຮ້ອງໃຫ້ຍຸດຕິການປະ ທ້ວງເພື່ອປະຊາ ທິປະໄຕໂດຍທັນທີ ໃນຂະນະທີ່ພວກເຄື່ອນ ໄຫວຂົ່ມຂູ່ ທີ່ຈະຂະຫຍາຍການປະທ້ວງ ຂັດຂືນຄຳສັ່ງໂດຍ ສັນຕິ ຂອງເຂົາເຈົ້າອອກໄປ ໃນຄຳປາໄສໃນວັນອັງຄານມື້ນີ້ ທ່ານ Leung Chun-ying ຫົວໜ້າບໍລິຫານ ກ່າວວ່າ ທ່ານຈະບໍ່ຍອມອ່ອນຂໍ້ໃຫ້ແກ່ ຄຳ ຮຽກຮ້ອງຂອງພວກປະທ້ວງ ທີ່ທວງໃຫ້ທ່ານລາອອກ ແລະ ຂໍໃຫ້ມີການປະຕິຮູບແບບປະຊາທິປະໄຕ ຫລາຍຂຶ້ນນັ້ນ ທ່ານ Leung ກັບຮຽກຮ້ອງໃຫ້ ພວກຂະບວນການຄອບຄອງ ໃຈກາງເມືອງຮົງກົງ ຫລືOccupy Central ຍຸດຕິການປະທ້ວງມາເປັນເວລາ 5 ວັນນັ້ນເສຍເພາະວ່າ ມັນໄດ້ແຜ່ລາມອອກ ຈົນຄວບຄຸມບໍ່ໄດ້ແລ້ວ ພວກປະທ້ວງຍບໍ່ໄດ້ເອົາຫົວຊາຕໍ່ ຄຳຮຽກຮ້ອງຂອງທ່ານ Leung ແລະພາກັນ ລົງສູ່ ຖະໜົນຫົນທາງ ໃນຈຳນວນຫລວງຫລາຍກ່ວາເກົ່າ ໃນຕອນແລງວັນອັງ ຄານມື້ນີ້ ຄາດ ວ່າ ການປະທ້ວງຈະໃຫຍ່ກ່ວານີ້ອີກ ໃນວັນພຸດມື້ອື່ນ ຊຶ່ງເປັນວັນຊາດຂອງຈີນ ມີຄວາມຢ້ານກົວກັນວ່າ ຕຳຫລວດອາດຈະພະຍາຍາມຂັບໄລ່ຝຸງຊົນອອກໄປ ຈາກຈຸດປະ ທ້ວງຕ່າງໆ ລ່ວງໜ້າວັນຊາດນັ້ນ ໂດຍໃຊ້ວິທີການທີ່ໄດ້ໃຊ້ມາໃນວັນອາທິດ ອັນໂຮມທັງ ແກັສນໍ້າ ຕາ ແລະສະເປໝາກເພັດ